Sagunt aprova proposar 31 esmenes als Pressupostos de la Generalitat Valenciana de 2020
02 de desembre 2019

![Imagen 1](/media/hfpatigp/97c_muniesapleno-ordinario-noviembre-72.jpg)

El Ple Municipal va aprovar en l'última sessió, celebrada el dijous 28 de novembre, proposar un total de 31 esmenes als Pressupostos de la Generalitat Valenciana de 2020. Esta proposta, presentada pel portaveu del grup popular, Sergio Muniesa, va tirar avant gràcies als vots a favor de Partit Popular, PSOE, Esquerra Unida, Iniciativa Porteña, Ciudadanos i Vox, amb un total de sis esmenes presentades per EU. Compromís es va abstindre.

  

Segons la moció, estes esmenes als Pressupostos de la Generalitat Valenciana tenen com a objectiu reivindicar certes inversions necessàries per a Sagunt i traslladar-les als grups polítics amb representació a Les Corts. Estes esmenes contemplen millores en infraestructures, en patrimoni, en accessibilitat o per a promoció turística.

  

La moció contempla 5.000.000 d'euros en una primera anualitat per a la remodelació i posada en valor de la Gerència; 3.000.000 per a la construcció de dos centres CEAM per a persones majors, un d'ells ja compromés per la Generalitat l'abril passat en l'Economat; 1,5 milions en una primera anualitat per a la restauració del Castell de Sagunt i les muralles, així com 300.000 euros per a la ronda del Castell.

  

També se sol·licita 1.000.000 euros per a la construcció d'una residència, un centre de dia i un CRIS per a malalts mentals en una parcel·la que l'Ajuntament de Sagunt va cedir a la Conselleria en 2009; 300.000 euros per a la posada en valor de les termes romanes descobertes en la partida de Gausa; 2.000.000 d'euros en una primera anualitat per a la millora del transport urbà entre tots dos nuclis; incrementar en 1.000.000 d'euros la partida destinada per a l'adequació de la via verda d'Ulls Negres i la realització d'un centre d'interpretació.

  

![](/media/o1ice42m/97c_economato-3.jpg)  

  

Altres inversions són 200.000 euros per a camins rurals; 1.500.000 en una primera anualitat per al pont entre Canet d'en Berenguer i el Port de Sagunt; 1.000.000 d'euros per a la millora de l'accessibilitat dels centres històrics dels dos nuclis; 2.000.000 d'euros per a la construcció d'un centre d'especialitats en el nucli de Sagunt, ja que l'actual del Port de Sagunt resulta insuficient, així com 150.000 euros per al manteniment dels consultoris mèdics de Baladre, Almardà Sagunt i els centres de Planificació i la Unitat de Conductes Addictives, així com 1.000.000 d'euros per a la construcció d'un consultori mèdic a Almardà.

  

Per a la rehabilitació de l'Alqueria de l’Aigua Fresca i les torres de vigilància es demanda 3.000.000 euros; per al conveni entre l'Ajuntament i la Generalitat per al manteniment del patrimoni històrico-industrial de la ciutat, 1.000.000 euros; per a la dinamització de la industrialització del Camp de Morvedre, 10.000.000 euros; per al desdoblament de la CV-309 coneguda com a Quarta Planta i que dóna accés a Parc Sagunt I i al futur Parc Sagunt II, 3.000.000 euros; per als vials PR8, PR7 i PR5, connexions imprescindibles per a l'eficaç desenvolupament de les infraestructures del municipi, 1.000.000 euros en una primera anualitat; així com, per al carril bici entre Puçol i el nucli del Port de Sagunt, 1.200.000 euros en quatre anualitats.

  

L'adequació del Palància al seu pas pel nucli urbà de Sagunt, suposaria 11.000.000 d'euros; l'expropiació de l'anell exterior del Palància per 1.000.000 d'euros; 9,5 milions d'euros per a la reubicació de la depuradora existent al Port de Sagunt, atés que l'estudi d'esta nova ubicació ja està realitzat; 1.000.000 d'euros per a renovar els col·lectors de clavegueram d'Almardà que ja va aprovar en la passada legislatura el Ple; 400.000 euros per a la rehabilitació del barri de Baladre; 1 milió d'euros en una primera anualitat per a la construcció d'un centre integral de Formació Professional; 1 milió d'euros en una primera anualitat per a la plataforma logística ferroviària, imprescindible per a consolidar el desenvolupament portuari i logístic no sols de Sagunt, sinó també de la Comunitat Valenciana.

  

Les entitats festives, el turisme i la cultura no es queden fora de les esmenes presentades. Se sol·licitarà 100.000 euros per a entitats festives, altres 100.000 euros per a la promoció del turisme i 2.000.000 per a cultura, 1 m d'euros per a un auditori i 1 m d'euros per a la rehabilitació de la Nau.​​​

  

![](/media/0f5h2vde/97c_img_5762.jpg)  
  

​​​​

*   [](http://www.facebook.com/sharer.php?u=https://aytosagunto.es/va/actualitat/sagunt-aprova-proposar-31-esmenes-als-pressupostos-de-la-generalitat-valenciana-de-2020/ "Facebook")
*   [](http://twitter.com/share?url=https://aytosagunto.es/va/actualitat/sagunt-aprova-proposar-31-esmenes-als-pressupostos-de-la-generalitat-valenciana-de-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-aprova-proposar-31-esmenes-als-pressupostos-de-la-generalitat-valenciana-de-2020/ "Linked In")
*   [](mailto:?body=https://aytosagunto.es/va/actualitat/sagunt-aprova-proposar-31-esmenes-als-pressupostos-de-la-generalitat-valenciana-de-2020/)